ส่องตลาด ภาคบ่าย – บล.ฟิลลิป (ประเทศไทย)
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ฟิลลิป
22 ม.ค. 2559

การเคลื่อนไหวภาคเช้าของตลาดหุ้นในภูมิภาค
แนวโน้มภาคบ่าย: ขึ้นขาย-ลงซื้อในกรอบ
ตลาดหุ้นไทยเช้านี้ดีดตัวสูงขึ้น หลังราคาน้ำมันดิบ Rebound รวมถึงผลประกอบการของกลุ่มธนาคารส่วนใหญ่ดีกว่าคาด ได้ช่วยหนุน Sentiment ของตลาดหุ้น อย่างไรก็ตามด้วยวอลุ่มตลาดยังค่อนข้างเบาบาง ทำให้การปรับขึ้นยังไม่แข็งแกร่ง
นอกจากนี้การออกมาส่งสัญญาณการใช้มาตรการกระตุ้นเศรษฐกิจเพิ่มเติมของ ECB ในรอบต่อไปเดือนมี.ค. ยังได้ช่วยคลายความกังวลของเศรษฐกิจโลกลงบางส่วน 
คาด SET บ่ายนี้ ยังผันผวนในกรอบอิงทางบวก มองตลาดกลับมาให้น้ำหนักการเก็งกำไรผลประกอบการมากขึ้น รวมถึงตัวเลขเศรษฐกิจของสหรัฐ มองกรอบบ่ายนี้ที่ 1250-1270 จุด
กลยุทธ์พอร์ตระยะสั้น: ขึ้นขาย-ลงซื้อในกรอบ โดยคงพอร์ตหุ้นไว้ที่ระดับ 30 – 40% ขณะยังคงถือหุ้น INTUCH, TVT, PLAT, LOXLEY, AP และ BH อยู่เช่นเดิม
 
แนวโน้มตลาดหุ้นไทยภาคบ่ายในเชิงเทคนิค
ดัชนี 1,265.72 เปลี่ยนแปลง +20.11 จุด มูลค่าการซื้อขาย 19,389ลบ.
ดูแล้วยังไม่มีแนวโน้มของการเปลี่ยนแปลงอย่างมีนัยยะสำคัญ ภาพรวมคือการแกว่งออกด้านข้างในกรอบสามเหลียม ที่แม้ Break กรอบบนขึ้นมา แต่ก็มีแนวต้านยอดเก่าๆ ให้ทดสอบเป็นระยะ โดยบ่ายนี้มีแนวต้าน 1270-1275 จุด แนวรับ 1255-1250 จุด
 
SCI/8.40
น่าขยับขึ้นต่อหลังเครื่องมือหลักๆ เริ่มทยอยกันฟื้นตัวอีกครั้ง ขณะที่ Volume ก็เข้ามาหนุนอย่างหนาแน่น “เก็งกำไร”แนวรับ 8.15 แนวต้าน 8.80 Cut loss 8.00 บ.
 
AAV/5.55
คาดว่าจะยืนได้ที่ EMA-25 หลังเริ่มมีแรงซื้อเข้ามารับ และเครื่องมือเริ่มชะลอการปรับตัวลง “เก็งกำไร”แนวรับ 5.40 แนวต้าน 5.70-5.80 Cut loss 5.30 บ.
 
SIRI/1.48
เดินหน้าเล็กน้อย แต่สัญญาณหนุนจากเครื่องมือมาพร้อมกับ volume น่าลุ้นรีบาวด์ “เก็งกำไร”แนวรับ 1.46 แนวต้าน 1.52 Cut loss 1.44 บ.
 
ตลาดอนุพันธ์
S50H16/780.90
Long ได้ที่ 772 จุด และทำกำไรได้ที่ 780 จุด สถานะใหม่ Long ที่ 774 จุด เป้าหมายทำกำไร 782 จุด ตัดขาดทุนหากหลุด 772 จุด
 
IVLH16/20.60
Long ที่เปิดไว้ 20.47 บาท รอทำกำไร 21 บาท ตัดขาดทุนหากหลุด 20.20 บาท
 
GFG16/18,900
Long ได้ที่ 18,950 บาท รอทำกำไร 19,100 บาท ตัดขาดทุนหากหลุด 18,850 บาท
 
BRF16/1,075
Short ได้ที่ 1,075 บาท รอทำกำไร 1,040 บาท ตัดขาดทุนเหนือ 1,090 บาท
 
USDH16/36.21
Long ไม่ได้เปิด รอเปิดอีกครั้งที่ 36.15 บาท เป้าหมายทำกำไร 36.25 บาท ตัดขาดทุนหากหลุด 36.12 บาท
 
อนุพันธ์เด่นเชิงเทคนิค
S50H16 / ราคาปิด 780.90 จุด เปลี่ยนแปลง +1.40 จุด
กราฟ 10 นาที ปรับตัวขึ้นแรง พร้อมสัญญาณบวกใน MACD ระยะสั้นอยู่ในรอบของการรีบาวด์ แต่มอง Upside เริ่มจำกัด จากการขยับเข้าใกล้กรอบแนวต้าน รับ 776, 771 จุด ต้าน 786, 791 จุด  